На основу члана 8. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18)

Радна група за израду нацрта Локалног акционог плана за социјално укључивање Рома и Ромкиња у општини Дољевац за период од 2019-2021 а након добијене сагласности од Локалног координационог тела за социјално укључивање Рома и Ромкиња, на седници одржаној дана 14.10.2019. године, објављује

**ЈАВНИ ПОЗИВ**

**ЗА ЈАВНУ РАСПРАВУ О НАЦРТУ ЛОКАЛНОГ АКЦИОНОГ ПЛАНА ЗА СОЦИЈАЛНО УКЉУЧИВАЊЕ РОМА И РОМКИЊА У ОПШТИНИ ДОЉЕВАЦ ЗА ПЕРИОД 2019-2021**

Јавна расправа о нацрту Локалног акционог плана за социјално укључивање Рома и Ромкиња у општини Дољевац за период од 2019-2021, у трајању од 8 (осам) дана, спровешће се почев од 14.10.2019.године и трајаће закључно са 21.10.2019.године.

Јавна расправа о нацрту Одлуке о промени Статута општине Дољевац ће се спровести:

* Организовањем, отвореног састанка представника надлежних органа општине са заинтересованим грађанима и представницима удружења грађана и средстава јавног обавештавања дана 21.10.2019.године у сали Скупштине општине Дољевац са почетком у 12 часова,
* Истицањем на огласној табли у згради Општинске управе општине Дољевац,
* Објављивањем на сајту општине Дољевац [www.opstinadoljevac.rs](http://www.opstinadoljevac.rs),

Примедбе и предлози на нацрт Локалног акционог плана за социјално укључивање Рома и Ромкиња у општини Дољевац за период од 2019-2021, могу се у писаном облику доставити:

* Скупштини општине Дољевац, ул. Николе Тесле бр. 121, 18410 Дољевац, са назнаком - за Радну групу за израду нацрта Локалног акционог плана за социјално укључивање Рома и Ромкиња у општини Дољевац за период од 2019-2021 најкасније до 21.10.2019.године до 11 часова

Утврђује се програм јавне расправе:

* Уводна реч и представљање нацрта Локалног акционог плана за социјално укључивање Рома и Ромкиња у општини Дољевац за период од 2019-2021;
* Упознавање са правилима јавне расправе;
* Предлози и примедбе на нацрт Локалног акционог плана за социјално укључивање Рома и Ромкиња у општини Дољевац за период од 2019-2021;
* Завршна реч.

О току јавне расправе Радна група за израду нацрта Локалног акционог плана за социјално укључивање Рома и Ромкиња у општини Дољевац за период од 2019-2021 ће сачинити извештај са предлозима и сугестијама изнетим на јавној расправи и исти доставити органу надлежном за утврђивање Нацрта Локалног акционог плана за социјално укључивање Рома и Ромкиња у општини Дољевац за период од 2019-2021.

Текст предлога нацрта Локалног акционог плана за социјално укључивање Рома и Ромкиња у општини Дољевац за период од 2019-2021 заинтересовани могу преузети у просторијама Општинске управе општине Дољевац у штампаној форми или преузети електронску форму кликом на линк.